J e g y z ő k ö n y v

**Készült:** Máriakálnok Község Önkormányzata Képviselő-testületének **2015. június 15-én** 16.30 órai kezdettel – Máriakálnok, Rákóczi út 6. szám alatt - megtartott nyilvános üléséről.

**Jelen vannak:**

Dr. Tóásóné Gáspár Emma ***polgármester***, Ruzsa István János ***alpolgármester***, Frauhammer József, Giczi László, Hochleitnerné Lakner Ágnes, Juhász Károly, Komka Tamás István ***képviselők***; dr. Kránitz Péter ***jegyző;*** Nagy Tiborné ***jegyzőkönyvvezető.***

A polgármester a jelenléti ív alapján megállapítja, hogy a Képviselő-testület 7 tagja *közül 7* fő megjelent, így ***az ülés határozatképes***, azt megnyitja. A polgármester javaslatot tesz a **napirendre** az alábbiak szerint:

**1. Rendezési terv módosításával kapcsolatos jóváhagyott dokumentáció elfogadása**

**2. Belterületbe vonás**

**3. Iskola működtetéséről döntés**

**4. 2014. évi gyermekjóléti és gyermekvédelmi beszámoló elfogadása**

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**39/2015.(VI.15.) határozat**

Máriakálnok Község Önkormányzatának Képviselő-testülete a 2015. június 15-i ülésének napirendjét az alábbiak szerint fogadja el:

1. Rendezési terv módosításával kapcsolatos jóváhagyott dokumentáció elfogadása

2. Belterületbe vonás

3. Iskola működtetéséről döntés

4. 2014. évi gyermekjóléti és gyermekvédelmi beszámoló elfogadása

**NAPIRENDI PONTOK MEGTÁRGYALÁSA**

**1. Rendezési terv módosításával kapcsolatos jóváhagyott dokumentáció elfogadása**

**Dr. Tóásóné Gáspár Emma polgármester**: A rendezési terv módosításával kapcsolatos jóváhagyott dokumentáció megérkezett. Van-e kérdése a képviselő-testületnek?

Ha nincs kérdés, hozzászólás, akkor szeretném, ha a képviselő-testület szavazna a jóváhagyott dokumentáció elfogadásáról, ezért kérem, hogy aki egyetért az előterjesztésben foglaltakkal, kérem, hogy kézfelemeléssel jelezze.

**Máriakálnok Község Önkormányzatának Képviselő-testülete 7 igen (egyhangú) szavazattal a helyi építési szabályzatról szóló 3/2000.(II.16.) önkormányzati rendelet módosításáról szóló 9/2015.(VI.17.) önkormányzati rendeletét megalkotta.**

**2. Belterületbe vonás**

**Dr. Tóásóné Gáspár Emma polgármester**: Felkérem jegyző urat a belterületbe vonási kérelem ismertetésére.

**dr. Kránitz Péter jegyző**: A máriakálnoki 060/17 helyrajzi számú ingatlanról van szó. A terület a belterületi határvonalon belül van. Nagy Ottó tulajdonos kéri a belterületbe vonást, aki minden költséget vállal.

Javaslom a képviselő-testületnek a belterületbe vonást.

**Dr. Tóásóné Gáspár Emma polgármester**: Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.

*Máriakálnok Község Önkormányzatának Képviselő-testülete a Máriakálnok 060/17 helyrajzi számú ingatlant belterületbe vonja.*

*A Képviselő-testület felkéri a jegyzőt, hogy e határozat végrehajtásához szükséges intézkedéseket tegye meg.*

*Felelős: dr. Kránitz Péter jegyző*

*Határidő: folyamatos*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**40/2015. (VI.15.) határozat**

Máriakálnok Község Önkormányzatának Képviselő-testülete a Máriakálnok 060/17 helyrajzi számú ingatlant belterületbe vonja.

A Képviselő-testület felkéri a jegyzőt, hogy e határozat végrehajtásához szükséges intézkedéseket tegye meg.

Felelős: dr. Kránitz Péter jegyző

Határidő: folyamatos

**3. Iskola működtetéséről döntés**

**Dr. Tóásóné Gáspár Emma polgármester**: A képviselő-testületnek június 15-ig kell dönteni az iskola működtetéséről. Azt gondolom, hogy egyelőre a költségvetés elbírja viselni, ezért javaslom a testületnek a működési költségek vállalását, az iskola fűtését, világítását, karbantartását.

*Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.*

*Máriakálnok Község Önkormányzatának Képviselő-testülete a nemzeti köznevelésről szóló 2011. évi CXC. törvény (Nkt.) 74. § (5) bekezdése alapján vállalja az önkormányzat illetékességi területén lévő, saját tulajdonában álló valamennyi, az állami intézményfenntartó központ által fenntartott köznevelési intézmény feladatainak ellátását szolgáló ingó és ingatlan vagyon Nkt. 76. §-a szerinti működtetését.*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**41/2015. (VI.15.) határozat**

Máriakálnok Község Önkormányzatának Képviselő-testülete a nemzeti köznevelésről szóló 2011. évi CXC. törvény (Nkt.) 74. § (5) bekezdése alapján vállalja az önkormányzat illetékességi területén lévő, saját tulajdonában álló valamennyi, az állami intézményfenntartó központ által fenntartott köznevelési intézmény feladatainak ellátását szolgáló ingó és ingatlan vagyon Nkt. 76. §-a szerinti működtetését.

**4. 2014. évi gyermekjóléti és gyermekvédelmi beszámoló elfogadása**

**Dr. Tóásóné Gáspár Emma polgármester**: Jegyző urat kérem meg a napirend ismertetésére.

**dr. Kránitz Péter jegyző**: A beszámoló minden évben kötelező. Amennyiben kérdésük van, igyekszem válaszolni rá.

**Dr. Tóásóné Gáspár Emma polgármester**: Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.

*Máriakálnok Község Önkormányzatának Képviselő-testülete a 2014. évi gyermekjóléti és gyermekvédelmi beszámolót az előterjesztésben foglalt tartalommal elfogadja.*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**42/2015.(VI.15.) határozat**

Máriakálnok Község Önkormányzatának Képviselő-testülete a 2014. évi gyermekjóléti és gyermekvédelmi beszámolót az előterjesztésben foglalt tartalommal elfogadja.

Egyéb napirendi pont nem volt, így a polgármester az ülést **16.45 órakor** bezárta.

|  |  |
| --- | --- |
| Kmf. | |
| Dr. Tóásóné Gáspár Emma | dr. Kránitz Péter |
| polgármester | jegyző |